Σεπτίμιος Βάσσος

Ο Σεπτίμιος Βάσσος, λατιν.: Septimius Bassus (άκμασε. 317 – 319) ήταν Ρωμαίος πολιτικός και μέλος του γένους των Σεπτημίων.

 Βιογραφία 
Ο Βάσσος γεννήθηκε σε συγκλητική οικογένεια, γιος του Λεύκιου Σεπτίμιου Σεβήρου (γενν. π. το 245) και τής συζύγου του Πομπονίας Βάσσας (γενν. π. το 250). Ο εκ πατρός παππούς του ήταν ο Λεύκιος Σεπτίμιος (γενν. π. το 210), γιος του Γάιου Σεπτίμιου Σεβήρου Άπερ, ενώ οι εκ μητρός παππούδες του ήταν ο Ρωμαίος συγκλητικός Πομπόνιος Βάσσος και η σύζυγός του, η ευγενής Πομπονία Γρατιδία. Μέσω του εκ μητρός παππού του, ο Βάσσος ήταν απόγονος του Ρωμαίου Αυτοκράτορα Μάρκου Αυρηλίου, της Ρωμαίας αυτοκράτειρας Φαυστίνας της Νεότερης και της πρώην κυβερνώσας δυναστείας των Νέρβα-Αντωνίνων της Ρωμαϊκής Αυτοκρατορίας.

Ο Βάσσος ήταν έπαρχος της πόλης της Ρώμης μεταξύ 317 (βεβαιώνεται ότι ανέλαβε το αξίωμά του στις 15 Μαΐου) και 319 (τουλάχιστον μέχρι την 1η Σεπτεμβρίου). Μεταξύ 13 Ιουλίου και 13 Αυγούστου 318, βρισκόταν στην Αυλή· γι' αυτόν τον λόγο αντικαταστάθηκε από τον Ιούλιο Κάσσιο.

Είχε μία κόρη, τη Σεπτιμία Βάσσα, που γεννήθηκε π. το 305, η οποία ήταν η πρώτη σύζυγος του Βαλέριου Μάξιμου Βασιλείου.

 Παραπομπές 

 Πηγές 
 "Septimius Bassus 19", Prosopography of the Later Roman Empire, Volume 1, Cambridge University Press, 1992, , p. 157.

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα